open-index/open-wikipedia-markdown huggingface dataset:
Brändö

**Brändö** é un municipio de Finlandia situado na rexión de Åland. En 2018 a súa poboación era de 453&nbsp;habitantes. A superficie do termo municipal é de 1&nbsp;643,21&nbsp;km2, dos cales 1&nbsp;534,75&nbsp;km2 son auga. O concello ten unha  densidade de poboación de 4,19&nbsp;hab./km².

Limita cos concellos de Kumlinge, Sottunga, Kustavi e Pargas, estes dous últimos pertencentes á rexión veciña de Finlandia Propia.

O concello é unilingüe en sueco.

## Notas 
## Véxase tamén 
### Outros artigos 
* Lista de municipios de Finlandia nos que o finés non é a única lingua oficial

### Ligazóns externas 
* Sitio web de Brändö
Excalfactoria

miniatura|240px|Lámina de *Coturnix adansonii* (hoxe *Excalfactoria adansonii*) por C. G. Finch-Davies na obra de Horsbrugh, Boyd (1912): *The game-birds and water-fowl of South Africa*. Londres: Witherby & Co.
***Excalfactoria*** é un xénero de aves da orde dos galiformes, familia dos fasiánidos e subfamilia dos perdicinos, que inclúe dúas especies de paspallases do Vello Mundo.

## Taxonomía 
### Descrición 
O xénero foi descrito en 1856 polo naturalista francés Charles Lucien Bonaparte.

### Etimoloxía 
O nome científico do xénero, *Excalfactoria* deriva do latín clásico *excalfactorius*, 'quecemento', 'que dá calor', en alusión ao termo usado ​​polos chineses para quentar as mans cando vai frío, xa que se cre que o corpo destas aves contén unha gran cantidade de calor na súa época de reprodución

### Sinónimos 
Ademais de polo nome actualmente válido (e polo antigo *Coturnix*), o xénero coñeceuse tamén por:
* *Synoicus* Gould, 1843

### Especies 
Segundo a clasificación de referencia do Congreso Ornitolóxico Internacional (Versión 3.3) o xénero comprende dúas especies:

Este xénero mantívose durante moitos anos, até que recentemento foi recasificado, por algúns autores, no xénero *Synoicus* e, polo grupo de referencia do Congreso Ornitolóxico Internacional, no actualmente válido *Excalfactoria*.
  
## Notas 
## Véxase tamén 
### Bibliografía 
* McGowan, P. J. K. (1994): "Family Phasianidae (Pheasants and Partridges)". En: del Hoyo, J.; Elliot, A.; Sargatal, J. "New World Vultures to Guineafowl". *Handbook of the Birds of the World. 2*. Barcelona: Lynx Edicions. ISBN 84-8733-415-6.
* Johnsgard, P. A. (1999): The Pheasants of the World. 2nd ed. Oxford, UK: Oxford University Press. ISBN 978-1-5609-8839-7.
* Johnsgard, P. A. (1988): The Quails, Partridges, and Francolins of the World. Oxford, UK: Oxford University Press. ISBN 978-0-1985-7193-3.

### Outros artigos 
* Galiformes
* Fasiánidos
* Perdicinos
Dracaena guianensis

***Dracaena guianensis*** é unha especie do lagarto orixinaria do norte de América do Sur. É un réptil escamoso da familia Teiidae que ten unha cola larga, semellante á dos caimáns. Esta cola é útil para nadar e mergullarse. Aliméntase principalmente de caracois.

## Descrición 
Pode alcanzar os 120&nbsp;cm de longo e pesar até 4,5&nbsp;kg. Ten o seu lombo recuberta de osteodermos. A coloración xeral do seu corpo é verdosa mentres que a súa cabeza é de cor vermella. As súas mandíbulas posúen fortes músculos para alimentarse das súas presas.

## Véxase tamén 
### Ligazóns externas 
* *Dracaena guianensis*, Reptile Database
Vicente Fuentes

**Vicente Fuentes**, coñecido como **Ministro**, nado no Río de Xaneiro cara a 1902 e finado en Santiago de Compostela o 30 de xuño de 1937, foi un fotógrafo e político galego.

## Traxectoria 
Fotógrafo residente na Trabanca (Padrón). Ao estalar a golpe de Estado do 18 de xullo de 1936 foi detido. Xulgado en consello de guerra en Santiago de Compostela por rebelión militar na causa 361/36, foi condenado a pena de morte. Foi fusilado en Compostela o 30 de xuño de 1937 con Rogelio Riveiro Aboy, Luis Villaverde Lapido, José Montes e Manuel Hermida Pintor.

## Notas
Voo 1737 de Qantas

O **voo 1737 de Qantas** era un servizo doméstico entre o aeroporto de Melbourne e o aeroporto de Launceston que foi obxecto dun intento de secuestro o día 29 de maio de 2003.

## Intento de secuestro 
O voo 1737 deixou o aeroporto de Melbourne ás 2.50 pm do 29 de maio. Uns dez minutos despois da engalaxe, cando a tripulación se preparaba para servir a comida, David Mark Robinson, un pasaxeiros sentado na fila 7, axitouse, púxose en pé e comezou a abrirse camiño polo corredor. Robinson, que sacou dúas estacas de madeira afiadas do seu peto, apuñalou á asistente de voo Denise Hickson e ao sobrecargo Greg Khan de camiño á cociña do avión. Khan abordou a Robinson para desequilibralo, tendo éxito finalmente a pesar dos golpes de Robinson na parte de atrás da cabeza coas estacas. Varios pasaxeiros axudaron a conter a Robinson, agarrándoo e at´nadoo con materiais atopados a bordo.

O avión regresou inmediatamente a Melbourne, onde Robinson foi arrestado pola Policía Federal Australiana. Tamén se lle atoparon un aerosol e varios chisqueiros, supostamente para usar como un lanzachamas.

Khan e Hickson foron levados ao Royal Melbourne Hospital para ser tratados, e un pasaxeiro que resultou ferido leve foi tratado no mesmo aeroporto.

## Preocupacións sobre a seguridade 
A pesar das numerosas melloras nas medidas de seguridade tras os atentados do 11 de setembro de 2001, o voo 1737 carecía de certas medidas. A porta da cabina de mando non fora adptada para bloquear completamente o acceso dende fóra, e non había un *sky marshal* a bordo.

Qantas realizou unha revisión de seguridade completa tras o incidente e prometeu asegurar as portas das cabinas de mando de todos os seus avións para o 1 de novembro. A compañía desestimou a suxestión de levar *sky marshals* armados en cada voo porque era moi caro, e un rexistro completo do corpo dos pasaxeiros para detectar obxectos de madeira por ser inviable.

## Notas
Voo 647 de FedEx Express

O **voo 647 de FedEx Express** era un servizo de carga entre o aeroporto de Oakland e o aeroporto de Memphis. O día 18 de decembro de 2003 o McDonnell Douglas MD-10-10F que operaba a ruta esnafrouse durante a aterraxe.

## Avión e tripulación 
O aparello implicado no incidente era un McDonnell Douglas MD-10-10F, con rexistro N364FE. O MD-10 é unha versión actualizada do trimotor de fuselaxe ancha McDonnell Douglas DC-10. No momento do accidente o avión tiña unhas 65&nbsp;375 horas de voo.

A NTSB atopou ademais que a Orde da FAA 8400.10 (Manual do inspector de transporte aéreo) era deficiente na sección que trata sobre o adestramento de evacuación para a tripulación de voo.

## Notas
Francisco Barreiro Permuy

**Francisco Barreiro Permuy**, coñecido como **Paragüero**, nado en Vilagarcía de Arousa e finado en Ordes o 23 de outubro de 1936, foi un fotógrafo e político galego.

## Traxectoria 
Fillo do fotógrafo Antonio Barreiro Belmonte nado en Nogueira de Ramuín e de Josefa Permuy Agrez natural de Ferrol. Os seus pais instaláronse en Betanzos cara a 1920. Traballou como fotógrafo en Betanzos co seu pai e o seu irmán Ramón. Militante das Juventudes Socialistas Unificadas. Co golpe de Estado do 18 de xullo de 1936 foi detido e paseado con Germán López Pérez. Os seus cadáveres apareceron en Pinar da Torre (Parada, Ordes), no quilómetro 1,9 da estrada a Carballo. O cadáver de Francisco foi identificado en novembro de 1943.

## Véxase tamén 
### Bibliografía 
* 

* Betanzos fotográfico
César Navarrete Cortina

**César Navarrete Cortina**, nado en Asturias e finado na Coruña o 17 de decembro de 1936, foi un fotógrafo e político galego.

## Traxectoria
Funcionario do Concello da Coruña. Traballou como fotógrafo. Co golpe de Estado do 18 de xullo de 1936 foi detido. Foi cesado como funcionario municipal dende o 25 de xullo de 1936. Foi paseado o 17 de decembro. A súa defunción foi rexistrada a causa de feridas de arma de fogo.

## Notas
Excalfactoria adansonii

***Excalfactoria adansonii*** é unha especie de ave da orde das galiformes, familia dos fasiánidos e subfamilia dos perdicinos, unha das dúas que integran hoxe en día o xénero *Excalfactoria*,

Esta especie de paspallás habita na África subsahariana.

### Etimoloxía 
#### Xénero 
Para a do xénero, véxae *Excalfactoria*.

#### Especie 
O epíteto específico, *adansonii*, é unha homeaxe ao naturalista francés Michel Adanson. (O nome *adansonii* quere dicir "de Adanson").

### Subespecies 
Aínda que algúns autores a consideraron como unha subespecie do paspallás chinés, é unha especie independente, que é monotípica, é dicir, que non se recoñece nela ningunha subespecie.

### Variacións taxonómicas 
O xénero foi transferido a *Coturnix* despois de que este fora descrito por en 1764 polo botánico e zoólogo francés François Alexandre Pierre de Garsault, ou en 1791 polo naturalista, tamén francés, Pierre Joseph Bonnaterre (segundo os autores).

Neste xénero mantívose durante moitos anos, até que recentemento foi recasificado, por algúns autores, no xénero *Synoicus* e, polo grupo de referencia do Congreso Ornitolóxico Internacional, no actualmente válido *Excalfactoria*.

## Notas 
## Véxase tamén 
### Bibliografía 
* McGowan, P. J. K. (1994): "Family Phasianidae (Pheasants and Partridges)". En: del Hoyo, J.; Elliot, A.; Sargatal, J. "New World Vultures to Guineafowl". *Handbook of the Birds of the World. 2*. Barcelona: Lynx Edicions. ISBN 84-8733-415-6.
* Johnsgard, P. A. (1999): The Pheasants of the World. 2nd ed. Oxford, UK: Oxford University Press. ISBN 978-1-5609-8839-7.
* Johnsgard, P. A. (1988): The Quails, Partridges, and Francolins of the World. Oxford, UK: Oxford University Press. ISBN 978-0-1985-7193-3.

### Outros artigos 
* Galiformes
* Fasiánidos
* Perdicinos
* *Excalfactoria*
Niceto San José

**Niceto San José Aguilera**, nado en Soria en 1894 e finado en Oleiros o 24 de setembro de 1936, foi un fotógrafo e sindicalista galego.

## Traxectoria 
Fotógrafo ambulante na Coruña, onde vivía coa súa compañeira Teresa Novelle Rodríguez. Militante comunista e secretario do sindicato de vendedores ambulantes da UGT. Foi detido en abril de 1934 por repartimento de follas clandestinas comunistas. Volveu ser detido en xaneiro de 1936 con Tomás Baños Ordóñez, Luís Peña Pérez, Severino López López e José López Castiñeiras por resistencia e desacato aos axentes da autoridade trala suspensión dun mitin do PCE no que interveu Dolores Ibárruri. Co golpe de Estado do 18 de xullo de 1936 foi detido e paseado. O seu cadáver apareceu na praia de Bastiagueiro (Oleiros) o 24 de setembro de 1936.

## Notas
Norwegian Air UK

[miniatura|275px|[Boeing 787 de NUK]]

**Norwegian Air UK** é unha aeroliña de baixo custo británica subsidiaria de Norwegian Air Shuttle, que usa a mesma identidade corporativa. Fundada en novembro de 2015, opera Boeing 787-9 con servizo regular desde o aeroporto de Londres-Gatwick cara América. A súa sede está situada en *First Point*, preto do aeroporto de Gatwick.

## Frota 

## Notas 
## Véxase tamén 
### Ligazóns externas 
*Páxina da aeroliña
NUK

O termo ou o acrónimo **NUK** pode referirse a:

* Nuuk, capital e principal cidade do territorio autónomo danés de Groenlandia ;
* Norwegian Air UK, aeroliña subsidiaria de Norwegian.
Neoclinus blanchardi

O **tubícola chusco** (*Neoclinus blanchardi*) é unha especie de peixe perciforme da familia Chaenopsidae. Caracterízase por posuír unha gran boca ancha e un comportamento territorial.  Cando dous destes peixes se enfrontan nunha loita territorial, loitan premendo as súas bocas estendidas, coma se estivesen a bicarse; isto permítelles determinar cal dos exemplares ten unha boca de maior tamaño, estabelecendo así o seu dominio.

Poden medir até 30&nbsp;cm de longo. Os seus corpos son alongados e esveltos, xeralmente desprovisto de escamas, con grandes aletas pectorais mentres que as pelvianas atópanse reducidas. Despois da posta dos ovos por parte da femia baixo unha rocha ou nun tobo de ameixas, son os machos quen se encargan de protexer os ovos.

Atópanse no leste do océano Pacífico, nas costas de América do Norte, dende San Francisco (California) até a Baixa California. Habita a profundidades de entre 3 e 73 m.

## Notas 
## Véxase tamén 
### Ligazóns externas 
* Universidade de Michigan Animal Diversity Web 
* Strange Fish Identification Website
Alfonso Zapico

**Alfonso Zapico**, nado en Blimea, Samartín del Rey Aurelio, Asturias, 1981, é un historietista e ilustrador español, que traballa fundamentalmente para o mercado franco belga. En 2012, a súa novela gráfica *Dublinés* foi galardoada co Premio Nacional de Banda deseñada de España.

## Biografía 
Tras realizar estudos de ilustración e deseño na escola de arte de Oviedo, os seus primeiros traballos profesionais no mundo da banda deseñada publicáronse en Francia: *La guerre du professeur Bertenev* (Editions Paquet, 2006), ambientada na guerra da Crimea e que recibiu o Prix BD Romanesque no FestiBD Ville de Moulins no 2007, e o volume colectivo *Un jour de mai*.

No 2008 publicou *Café Budapest*, que aborda o conflito árabe-israelí e que foi editado en España por Astiberri e en Polonia (Timof). En xuño de 2008 alcanzaría o Premio Haxtur ao mellor guión. Ademais de banda deseñada, realiza traballos gráficos para diversas editoriais. Colabora así mesmo co diario La Nueva España e outros xornais rexionais, e fíxoo coa revista de banda deseñada en asturiano El Gomeru.

A partir do mes de outubro de 2008 empezou a colaborar co semanario Les Noticies cunha tira titulada *Les pites de Grau*, que substitúe o espazo que ocupaba outro debuxante asturiano, Ruma Barbero.

En 2009 participou nun volume colectivo xunto cos dibujantes Daniel Acuña, Fernando Baldón, Toni Carbós, Carlos Sofía Espinosa, Javier Fernández, Bernardo Muñoz, Javier N.B., e Rubén e con guión de Javier Cosnava: *Un buen hombre*, sobre a vida cotiá dos oficiais da SS nas aforas dun campo de concentración.

En 2010, obtivo o Premio Josep Toutain ao Autor Revelación no Salón Internacional de Banda Deseñada de Barcelona por *La guerra del profesor Bertenev*, editado en España por Dolmen. Para a súa seguinte obra, unha biografía de James Joyce titulada *Dublinés*, contou coa bolsa AlhóndigaKomik, que lle permitiu residir durante un ano na Maison des auteurs en Angulema (Francia).

## Obra 

## Premios 
* 2008 Premio Haxtur ao "Mellor Guión" por *Café Budapest* no Salón Internacional de Banda Deseñada do Principado de Asturias
* 2008 Premio Haxtur ao "Finalista máis votado polo Público" por *Café Budapest*. 
* 2008 Nomeado ao Premio Haxtur á "Mellor Historia Longa" por *Café Budapest*. 
* 2009 Premio Haxtur ao "Mellor Historieta Curta" polo traballo colectivo *Un buen hombre*. 
* 2009 Nomeado ao Premio Haxtur á "Mellor Historia Curta" por *La guerra del profesor Bertenev*.
* 2012 Premio Nacional de Cómic 2012 por *Dublinés*.
* 2015 Premio Haxtur ao "Mellor guión"  por *La Balada del Norte*.

## Notas 

## Ligazóns externas 
* http://www.astiberri.com/ficha_aut.php?cod=ALFONSO_ZAPICO 
* http://cineultramundo.blogspot.com.es/search/label/O%20Wendigo(https://web.archive.org/web/20171105174349/http://cineultramundo.blogspot.com.es/search/label/El%20Wendigo)
* http://www.elwendigo.net/
Arrombacoches

miniatura|Cartel que recomenda ós cidadáns non darlle cartos ós *franeleros* en Colonia Roma, Cidade de México, en agosto de 2016.
**Arrombacoches** é o apelativo dado a un individuo, xeralmente non regulamentado, que por norma utiliza a coacción para conseguir remuneración polos servizos prestados no estacionamento, na limpeza ou na protección dun vehículo automóbil.

Ten habido diversas controversias pola extorsión encuberta á que someten ós condutores, con roubos ou estragos a aqueles que non queren pagar a adealla.

## Notas
Septicemia

A **septicemia** ou **sepse** é unha síndrome de anormalidades fisiolóxicas, patolóxicas e bioquímicas potencialmente mortal asociadas a unha infección. Estas anormalidades son secundarias a unha resposta inmunitaria desbalanceada fronte á infección, que termina danando os tecidos e órganos propios e conducindo a unha disfunción multiorgánica. A síndrome de resposta inflamatoria sistémica asóciase coa sepse, pero non é causa absoluta desta, xa que a sepse involucra a activación tanto de respostas proinflamatorias como antiinflamatorias.

## Definicións 
### Infección 
Chámase infección a todo proceso patolóxico secundario á invasión por microorganismos patóxenos ou potencialmente patóxenos dun tecido, líquido ou cavidade anatómica que en condicións normais deben permanecer estériles. Porén, está definición non é perfecta, xa que, por exemplo, o colon non é estéril e unha infección por *Clostridium difficile* pódese xerarse alí. As manifestacións da infección por este xerme non se relacionan coa invasión, senón coa exotoxina que produce.

### Sepse 
**Sepse**, até o ano 2015, significaba, de acordo cos expertos, unha infección con manifestacións de resposta inflamatoria sistémica (SRIS), como febre ou hipotermia, taquicardia, taquipnea, leucocitose ou leucopenia, entre outras. Dende o ano 2017, segundo os mesmos expertos, o termo sepse defínese como *a disfunción orgánica causada por unha resposta anómala do hóspede á infección que supón unha ameaza para a supervivencia.* En canto á disfunción orgánica, con fins de operatividade clínica pode ser definida como un aumento de dous puntos ou máis no sistema de medición SOFA (*Sequential [Sepsis-related] Organ Failure Assessment* ou Avaliación Secuencial da Insuficiencia Orgánica —relacionada coa sepse—), o que se asocia cunha mortalidade hospitalaria maior do dez por cento e polo tanto merece unha resposta rápida e axeitada.

### Sepse grave 
O termo «sepse grave», até o ano 2015, significaba, de acordo cos expertos, a presenza de sepse en asociación con manifestacións de disfunción orgánica ou de hipoperfusión tisular, como hipoxemia, oliguria, acidose láctica, elevación de enzimas hepáticas, alteración mental e trastorno da coagulación, entre outras. Dende o ano 2015, segundo os mesmos expertos, considérase un termo redundante (a sepse sempre é grave) e por tanto debe deixar de usarse.

## Notas 
## Véxase tamén 
### Ligazóns externas
Melanismo

miniatura|Un xaguar negro é un exemplo clásico de melanismo.
O **melanismo** é un exceso de pigmentación escura nun animal, poboación ou grupo, o cal se traduce nun ennegrecemento da pel. Un exemplo típico é a 'pantera negra': un leopardo ou un xaguar con pelame completamente negra.

É frecuente que por mor dun incremento da actividade industrial, e con ela dos fondos escuros, aumenten as formas escuras ou melánicas e diminúan as formas claras, debido á mellor camuflaxe que ofrecen as primeiras. Este fenómeno chámase melanismo industrial. Nos peixes *Betta splendens* o melanismo é común, tendo unha cor negra anormal.

## Xenética do melanismo 
Mutacións en diversos xenes, como *MC1R* ou *Agouti*, poden provocar o melanismo.

Crese que os xenes responsables do melanismo contribúen a causar unha maior resistencia contra virus, debido a que se observou un incremento significativo de melanismo en poboacións de leopardos onde se rexistraron pandemias.

Cómpre sinalar que o melanismo pode ser de grande utilidade, debido a que a melanina serve para obter enerxía captando fotóns de radiacións electromagnéticas.

## Notas 
## Véxase tamén 
### Bibliografía 
* 
* 
* Melanism and disease resistance in insects
* Fryer, G. 2013. How should the history of industrial melanism in moths be interpreted? *The Linnean*. **29** (2): 15 - 22.
Voo 139 de Sudan Airways

O **voo 139 de Sudan Airways** era un servizo de pasaxeiros que se esnafrou o día 8 de xullo de 2003 en Port Sudan. O Boeing 737 estaba operando un servizo doméstico de pasaxeiros entre Port Sudan e Khartún. Uns 15 minutos despois da engalaxe perdeu potencia nun dos seus motores, facendo que a tripulación decidise regresar ao aeroporto para realizar unha aterraxe de emerxencia. Ao facelo, os pilotos perderon a pista e o avión baixou ata golpear o chan, desintegrándose tras o impacto. As  117 persoas a bordo morreron.

## Avión 
O aparello implicado era un Boeing 737-2J8C, con rexistro ST-AFK e número de serie 21169. Estaba equipado con dous motores Pratt & Whitney JT8D-7, realizara o seu primeiro voo o 29 de agosto de 1975, e fora entregado a Sudan Airways o 15 de setembro dese ano. Dez minutos despois da engalaxe o piloto informou dun problema nun dos motores e que levaría o avión de volta ao aeroporto para realizar unha aterraxe de emerxencia. Porén, o avión caeu ao chan antes de poder regresar ao aeroporto e incendiouse.

Todos os ocupantes agás un morreron no accidente. A meirande parte eran sudaneses e tamén habían tres indios, un británico e un etíope. A aeronave involucrada no accidente, en particular, non fora atendida durante anos.

## Notas
Ben Simmons

**Benjamin David Simmons**, nado o 20 de xullo de 1996 en Melbourne, Victoria, é un xogador australiano de baloncesto profesional que actualmente se atopa sen equipo.

## Traxectoria profesional 
O 23 de xuño de 2016, Simmons foi seleccionado na primeira posición do Draft da NBA de 2016 polos Philadelphia 76ers, converténdose no terceiro xogador nado en Melbourne en ser elixido na primeira posición do Draft en 11 anos, tras Andrew Bogut en 2005 e Kyrie Irving en 2011. O 3 de xullo de 2016, asinou o seu contrato de rookie cos Sixers.

O 10 de febreiro de 2022, Simmons foi traspasado xunto a Seth Curry, Andre Drummond e dúas eleccións da primeira rolda do Draft ós Brooklyn Nets, a cambio de James Harden e Paul Millsap.

## Estatísticas 
### Tempada regular 
### Playoffs 
## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Estación de recarga

[miniatura|290x290px|Estación de recarga de balde de [Tesla, Inc. de 120 kW de potencia que en 30 minutos achega unha autonomía duns 450 km.]]
[miniatura|Sinal internacional de tráfico, no [dominio público, indicando unha estación de carga]]
Unha **estación de recarga** ou **estación de recarga eléctrica**, tamén chamada en **electrineira**,

As tarifas de recarga son usualmente determinadas polos gobernos locais.

Os deseños importantes inclúen Park & Charge, N-2-S e iGSEGeS en Europa, así como Columb Technologies en América. PARVE é un deseño aberto con unidades de enchufes apto para construción artesanal.

Hoxe en día, o desenvolvemento destas instalacións está dividido en dous conceptos diferentes: os sistemas de recarga de baterías e os sistemas de cambio de batería.

## Infraestrutura 
A infraestrutura de recarga é o conxunto de dispositivos físicos e lóxicos, destinados á recarga dos vehículos eléctricos que cumpran os requisitos de seguridade e dispoñibilidade previstos para cada caso, con capacidade para prestar servizo de recarga de forma completa e integral. Inclúe as estacións de recarga, o sistema de control, canalizacións eléctricas, os cadros eléctricos de mando e protección e os equipos de medida, cando estes sexan exclusivos para a recarga do vehículo eléctrico.

Os vehículos eléctricos non necesariamente precisan de infraestruturas novas: enquisas sobre os coches eléctricos en 2017 mostraron que máis da metade dos fogares nos Estados Unidos teñen acceso a un enchufe para cargar os seus coches.

## Notas 
## Véxase tamén 
### Outros artigos 
* Mennekes

### Ligazóns externas 
* Algúns fabricantes de coches coidan que a recarga inalámbrica pode ser a solución
Voo 5672 de Air France

O **voo 5672 de Air France** era un servizo doméstico de pasaxeiros dende o aeroporto de Nantes Atlantique ata o aeroporto de Brest-Guipavas. O día 22 de xuño de 2003 o Bombardier CRJ100ER que realizaba a ruta, operado pola compañía rexional subsidiaria de Air France Brit Air, esnafrouse durante a fase de aterraxe. O avión golpeou múltiples obstáculos e chocou nunha estrada estoupando e incendiándose. Os ocupantes foron evacuados inmediatamente. O piloto morreu, mentres que os restantes 23 ocupantes sobreviviron.

A investigación levada a cabo pola Oficina de Investigación e Análise para a Seguridade da Aviación Civil (BEA), revelou que a tripulación do voo 5672 se descoidou ao seleccionar omodo de aproximación no piloto automático. Como resultado non se capturou a senda de planeo. O avión desviouse significativamente do seu curso de voo e o problema empeorou cando a tripulación fallou ao monitorizar a altura da aeronave. O Sistema de Alerta de Proximidade ao Terreo activouse, e o avión esnafrouse e estoupou en chamas. O accidente foi a terceira perda dun Bombardier CRJ100. A aeronave finalmente parou despois de golpear un poste.

## Notas
Voo 857 de All Nippon Airways

O **voo 857 de All Nippon Airways** era un servizo regular dende o aeroporto de Haneda en Tokyo ata o aeroporto de Hakodate que foi secuestrado por un único individuo o día 21 de xuño de 1995. O avión foi abordado pola policía a mañá seguinte tras unha noite sen ningún tipo de acción, no primeiro caso no que se usou a forza para responder ao secuestro dun avión no Xapón. A abordaxe foi liderada pola policía da prefectura de Hokkaido con apoio do equipo especial de asalto da policía metropolitana de Tokyo.

## Secuestro 
Ao redor das 11:45 a.m. o secuestrador tomou o control do Boeing 747 mentres voaba sobre a prefectura de Yamagata, e tomou os 365 pasaxeiros e tripulantes como reféns.

O secuestrador afirmou ser membro do culto relixioso Aum Shinrikyo, que estaba sendo investigado polo seu papel nos ataques con gas sarín no metro de Tokyo. O secuestrador afirmou ter explosivos plásticos e gas sarín, e usou estas afirmacións para ameazar á tripulación.

Despois de que o avión aterrase en Hakodate ás 12:42 p.m., o secuestrador demandou a liberación do líder de Aum Shinrikyo Shoko Asahara, e que o avión debería ser recargado para regresar a Tokyo. Só falou a través dos tripulantes de cabina, e negouse a que trouxesen comida ou bebida ao avión.

A medida que a situación avanzaba sen progresos durante a noitiña, a policía metropolitana de Tokyo realizou unha busca de antecedentes de cada pasaxeiro e concluíu que o secuestrador era o único individuo sospeitoso a bordo. Esta conclusión foi apoiada por comunicacións do piloto e de pasaxeiros con teléfonos móbiles, que lles dixeron á policía que o secuestrador actuaba só. Un dos pasaxeiros en contacto coa policía era o cantante folk Tokiko Kato, que se dirixía a un concerto en Hakodate.

O día seguinte, ás 3:42 a.m., baixo a dirección do Primeiro Ministro Tomiichi Murayama, o avión foi asaltado por unidades de policía de Hokkaido e Tokyo que estiveran monitorizando o avión dende o exterior. O secuestrador foi arrestado. Un pasaxeiro resultou ferido leve e o resto resultaron ilesos.

## Notas
Angst essen Seele auf

***Angst essen Seele auf*** é un filme de 1974 de Alemaña Occidental escrito e dirixido por Rainer Werner Fassbinder. Está protagonizado por Brigitte Mira e El Hedi ben Salem. O filme gañou o premio da International Federation of Film Critics polo mellor filme en competición e o Premio do Xurado Ecuménico no Festival de Cinema de Cannes de 1974. É considerado unha das obras máis poderosas de Fassbinder e considerado por parte da crítica como unha obra mestra.

O filme conta a historia de amor que xorde entre Emmi, unha muller alemá maior, e Ali, un traballador inmigrante marroquí na Alemaña despois da segunda guerra mundial.

## Personaxes 
* Brigitte Mira como Emmi Kurowski
* El Hedi ben Salem como Ali
* Barbara Valentin como Barbara
* Irm Hermann como Krista
* Rainer Werner Fassbinder como Eugen
* Karl Scheydt como Albert Kurowski
* Marquard Bohm como Gruber
* Walter Sedlmayr como Angermayer
* Doris Mattes como Mrs. Angermeyer (acreditada como Doris Mathes)
* Lilo Pempeit como Mrs. Münchmeyer
* Gusti Kreissl como Paula
* Margit Symo como Hedwig
* Elisabeth Bertram como Frieda
* Helga Ballhaus como Yolanda
* Elma Karlowa como Mrs. Kargus
* Anita Bucher como Mrs. Ellis
* Katharina Herberg como muller do bar

## Notas 
## Véxase tamén 
### Ligazóns externas 
* 
* Ficha en AllMovie
Vinícius Júnior

**Vinícius José Paixão de Oliveira Júnior**, nado o 12 de xullo de 2000, en São  Gonçalo, Río de Xaneiro, é un futbolista brasileiro que xoga no Real Madrid dende o 2018.

## Traxectoria 
Fillo de Fernanda e de  Vinícius, que traballaba arranxando ordenadores. Criouse nunha das zonas máis pobres de Río de Janeiro no seo dunha familia humilde nunha casa moi pequena que pertencía á súa avoa. Tivo dous irmáns.

Estudou na  "escolinha"  *Fla da localidade*, lugar onde comezou a xogar con apenas catro anos.

Formouse nas categorías inferiores do Clube de Regatas do Flamengo, onde ingresou en 2010. Foi inscrito como defensa, aínda que acabou sendo dianteiro.

Permaneceu nas escolas inferiores de  São  Gonçalo ata 2010, sobre todo no  futsal de Canto  do Rio  Foot- Ball Club, probando no equipo de  futsal do club carioca en 2009, aínda que foi citado para un ano despois, por ser demasiado novo. Entrou en 2010 nas categorías inferiores do C. R. Flamengo tras o ofrecemento o club e foi pasando polas diferentes divisións ata chegar á sub-20 a últimos de 2016.

Habilidoso, rápido, con desborde e gol, en 2015, proclamouse campión do Suramericano  Sub-15 disputado en Colombia, no que marcou 6 goles. Considerado unha das grandes promesas do fútbol mundial, fixo o seu debut co primeiro equipo o 13 de maio de 2017, xogando 10 minutos fronte ao Atlético  Mineiro. En marzo deste mesmo ano, impulsou a Brasil sub-17 para lograr o Campionato Suramericano Sub-17, anotando 7 goles. Foi recoñecido como o mellor xogador do torneo. Amplióuselle o contrato ata 2022 cunha cláusula de rescisión de 45 millóns de euros.

Os principais equipos europeos tentaron a súa fichaxe: FC Barcelona, Manchester City, Manchester United, Liverpool, Chelsea, Juventus e PSG comunicaron Flamengo a súa disposición para pagaren os 45 millóns da nova cláusula de rescisión. O 23 de maio de 2017 fíxose pública a súa fichaxe polo Real Madrid, efectiva no ano 2018 na súa maioría de idade, permanecendo como cedido no club carioca ata 2019, podendo incorporarse antes ao club madrileño se así se acordase.

Despediuse do  Flamengo F. C o 25 de xuño de 2018 para incorporarse ó cadro de xogadores do Real Madrid o 17 de xullo de 2018.

### Clubs 
C. R. Flamengo /Brasil
Real Madrid C. F. /España

## Palmarés 
* Campionato Suramericano: Selección do Brasil sub-17 Brasil 2017.
* Copa Mundial de Clubs Real Madrid C. F. 2018.

### Distincións individuales 
* Mellor xogador do Campionato Suramericano de Fútbol  Sub-17 2017

## Véxase tamén 
### Ligazóns externas 
* ESPN profile
Croc-Blanc (filme de 2018)

*Para o filme homónimo de 1991 véxase Cairo Branco*

***Croc-Blanc*** é un película de animación de 2018 dirixida por Alexandre Espigares, baseada na novela do mesmo nome do autor estadounidense Jack London.

Nos Premios do Cinema Europeo foi proposto para mellor filme de animación en 2018.

## Resumo 
O filme relata a historia de Cairo branco (ou Cabeiro branco), un valente can lobo. Inicialmente é amestrado por Castor Gris e a súa tribo india, quen se ve obrigado a entregarllo a un home malvado. Salvado por unha amigable parella, o can deberá deixar de lado os seus instintos salvaxes e afacerse a vivir rodeado de humanos.

## Repartición de voces 
* Nick Offerman é Marshal Weeden Scott
* Rashida Jonesé Maggie Scott
* Paul Giamatti é Beauty Smith
* Eddie Spears é Castor Gris
* David Boat é Jim Hall
* Sexan Kenin é Bookie
* Raquel Antonia é Vichi
* Daniel Hagen é Marshal Todd
* Stephen Kramer Glickman é Ned
* William Calvert é William

O filme obtivo comentarios positivos por parte da crítica especializada. No sitio *Rotten Tomatoes* conta cun índice de aprobación do 88% cun rating medio de 7.2 sobre 10. Kate Erbland de *IndieWire* eloxiou a película, afirmando: "O poder e a maxestosidade de Cairo branco, un marabilloso protagonista, fai que a viaxe pague a pena". Tim Brayton de *Alternate Ending* afirmou no seu comentario: "*Cairo branco* é un dos intentos máis interesantes de facer algo distinto coa animación dixital en 3D que viu a luz en moito tempo".

## Notas 
## Véxase tamén 
### Ligazóns externas 
*
Chang'e 4

alt=O vehículo lunar (rover) yutu2|miniatura|O módulo de descenso e o vehículo lunar (rover) Yutu2.
'''Chang'e 4''', módulo de descenso dun lanzamento espacial chinés, foi a primeira sonda en aluar na cara oculta da Lúa, o 3 de xaneiro de 2019, despois de ser lanzada o 7 de decembro de 2018. Aluou no interior do cráter Von Kármán. Levou unha serie de seres vivos para experimentar: algodón, colza, pataca, arabidopsis, Lévedo e moscas da froita. A finalidade era formar unha mini zona con condicións atmosféricas na que poder realizar un ciclo vital. A experiencia non sobreviviu as baixas temperaturas da noite lunar.

A nave levaba un vehículo lunar, o rover Yutu 2.
alt=Lugar de aluaxe|miniatura|Lugar de aluaxe
Ó igual que as anteriores da serie Chang'e, o seu nome Chang'e 4 provén dunha lenda chinesa na que unha rapaza xove voa ata a Lúa.

## Véxase tamén 
### Outros artigos 
*Chang'e 1
*Chang'e 2
*Chang'e 5-T1

## Notas
Nathan Phillips (activista)

**Nathan Alan Phillips** (tamén chamado **Nathaniel Alan Phillips**) nado en Lincoln, Nebraska o 22 de febreiro de 1954, é un activista nativo americano do pobo omaha, e veterano de guerra. Lidera anualmente unha cerimonia na honra dos veteranos nativos americanos no Cemiterio Nacional de Arlington.

## Traxectoria 
Nado e criado en Lincoln, Nebraska, Phillips medrou no seo dun fogar tribal tradicional omaha até que tivo 5 anos, cando foi separado da súa nai e criado por unha familia branca. Posteriormente trasladouse a Washington DC.

A compañeira de vida de Phillips foi Shoshana Konstant, tamén coñecida como Shoshana Beth Phillips, con quen tivo un fillo, Zakiah e unha filla, Alethea. e que lidera unha cerimonia anual na honra de veteranos nativos americanos no Cemiterio Nacional de Arlington.

Phillips apareceu nas noticias en Míchigan no ano 2015 cando un grupo de estudantes da Universidade de Míchigan Oriental supostamente o acosou. Noutro artigo de xaneiro de 2019 para o *Washington Post* Phillips foi descrito como "un veterano do movemento a prol dos dereitos indíxenas".

### Vídeo de "Make It Bun Dem" 
En 2012, Phillips e o seu fillo apareceron nun vídeo musical para "Make It Bun Dem", unha canción de Skrillex e Damian "Jr. Gong" Marley. Nunha entrevista do 20 de febreiro de 2017 que se produciu durante as protestas polo oleoduto Dakota Access (DAPL), Phillips explicou que decidiu facer o casting porque quería axudar no momento porque quería axudar ós seus fillos a facer fronte ó cancro da súa esposa.

### *Between Earth and Sky* 
Phillips foi o tema principal dun premiado documental de 2013, *Between Earth and Sky* no que el e a súa muller, Shoshana, regresan á súa reserva omaha cando ela foi diagnosticada con cancro de medula ósea. A súa muller finou por mor da doenza en 2014.

### Incidente da Marcha dos Pobos Indíxenas de 2019 
O 18 de xaneiro de 2019 varios vídeos foron gravados no Lincoln Memorial de Washington DC, nos que aparece Phillips sendo acosado por un grupo de cincuenta ou sesenta rapaces da escola secundaria que asistiron á "March for Life"; os vídeos difundíronse axiña polas redes sociais, incluíndo Twitter e YouTube, cun dos vídeos conseguindo máis de dous millóns de reproducións en dúas horas. Philips camiñou en dirección ó grupo de estudantes, todos eles varóns do colexio privado Covington Catholic High School (CovCath) e comezou a cantar a AIM Song, unha canción nativo americana intertribal dos powwows. Nos vídeos tamén se ve un estudante do Covington Catholic High School, parado a poucos centímetros de Philipps mentres Philipps cantaba, mentres algúns estudantes de fondo facían "movementos de Tomahawk" e bailaban. Numerosos estudantes levaban gorras vermellas co lema "Make America Great Again".

## Notas
Luke Skywalker

**Luke Skywalker** é un personaxe ficticio e o protagonista da triloxía orixinal da saga de ciencia ficción A guerra das galaxias creada por George Lucas. Interpretado por Mark Hamill, Skywalker fai a súa primeira aparición en *A guerra das galaxias* (1977) e nos filmes seguintes *O imperio contraataca* (1980) e *O retorno do Jedi* (1983). Tres décadas despois Hamill volve a interpretar o personaxe na triloxía de Star Wars, secuela da anterior, que empeza con *Star Wars: The Force Awakens* (2015) e *Star Wars: The Last Jedi* (2017). Esta previsto que o actor volva a interpretar a Luke Skywlker na vindeira película *Star Wars: Episodio IX* (2019).

Luke Skywalker representa o heroe arquetipo, "un mozo chamado a emprender a aventura, o heroe que se enfronta a dificultades e probas e regresa trala vitoria, acadando un gran beneficio para a comunidade". Luke Skywalker viviu dende neno en Tatooine con seus tíos Owen Lars e Beru onde traballaba como campesiño, axudando en tódalas tarefas na granxa de seus tíos. Tras abandonar o planeta con Ben Kenobi emprendeu unha grande aventura e terminou convertendose nun Cabaleiro Jedi.

## Notas
Eric Gordon

**Eric Ambrose Gordon Jr.**, nado o 25 de decembro de 1988 en Indianápolis, Indiana, é un xogador estadounidense de baloncesto profesional que xoga nos Phoenix Suns da National Basketball Association (NBA).

## Traxectoria profesional 
Gordon foi seleccionado na 7ª posición do Draft da NBA de 2008 polos Los Angeles Clippers. Ó remate da súa tempada coma rookie, Gordon foi incluído no segundo mellor equipo de rookies da tempada, e rematou en quinta posición na votación para o Rookie do Ano da NBA.

O 14 de decembro de 2011, os Clippers traspasaron a Gordon, Chris Kaman, Al-Farouq Aminu e unha elección da primeira rolda do Draft de 2012 ós New Orleans Hornets, a cambio de Chris Paul e dúas futuras eleccións da segunda rolda do Draft. O 11 de xullo de 2012, Gordon asinou unha oferta dos Phoenix Suns por catro anos e 58 millóns de dólares. O 14 de xullo de 2012, os Hornets decidiron igualar a oferta e Gordon quedou en Nova Orleáns.

O 9 de xullo de 2016, Gordon asinou cos Houston Rockets.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Patrick Beverley

**Patrick Beverley**, nado o 12 de xullo de 1988 en Chicago, Illinois, é un xogador estadounidense de baloncesto profesional que xoga nos Philadelphia 76ers da National Basketball Association (NBA).

## Traxectoria profesional 
O 25 de xuño de 2009, Beverley foi seleccionado na 42ª posición do Draft da NBA de 2009 polos Los Angeles Lakers. O día seguinte, os seus dereitos do Draft foron traspasados ós Miami Heat a cambio dunha elección da segunda rolda do Draft de 2011.

O 7 de xaneiro de 2013, Beverley asinou un contrato de varios anos cos Houston Rockets, e foi inmediatamente asignado ós Rio Grande Valley Vipers da NBA Development League. Fixo o seu debut na NBA o 15 de xaneiro de 2013, na derrota dos Rockets por 117-109 contra os Los Angeles Clippers.

O 28 de xuño de 2017, Beverley foi traspasado ós Los Angeles Clippers xunto a Sam Dekker, Montrezl Harrell, Darrun Hilliard, DeAndre Liggins, Lou Williams, Kyle Wiltjer e unha elección da primeira rolda do Draft de 2018, a cambio de Chris Paul. O 12 de xullo de 2019, Beverley acordou cos Clippers un novo contrato por tres anos.

O 16 de agosto de 2021, Beverley foi traspasado xunto a Daniel Oturu e Rajon Rondo ós Memphis Grizzlies a cambio de Eric Bledsoe. Nove días máis tarde, os Grizzlies traspasaron a Beverley ós Minnesota Timberwolves a cambio de Jarrett Culver e Juancho Hernangómez.

O 6 de xullo de 2022, Beverley foi traspasado ós Utah Jazz xunto a Malik Beasley, Jarred Vanderbilt, Leandro Bolmaro, e os dereitos do Draft de Walker Kessler, ademais de catro elección da primeira rolda do Draft e un intercambio de eleccións da primeira rolda do Draft de 2026, a cambio de Rudy Gobert. O 25 de agosto de 2022, foi traspasado de novo sen chegar a debutar cos Jazz, desta vez ós Los Angeles Lakers, a cambio de Stanley Johnson e Talen Horton-Tucker. O 18 de outubro de 2022, Beverley debutou cos Lakers, facendo tres puntos na derrota por 123–109 contra os Golden State Warriors.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Michelle Bolsonaro

**Michelle de Paula Firmo Reinaldo Bolsonaro**, nada en Ceilandia (Distrito Federal) o 22 de marzo de 1982, foi a primeira dama do Brasil, polo seu matrimonio co presidente Jair Bolsonaro, dende o 1 de xaneiro de 2019 ata o 1 de xaneiro de 2023.

Nada en Ceilândia, rexión administrativa do Distrito Federal, completou os seus estudos nun colexio público e traballou como secretaria parlamentaria entre 2004 e 2008 na Cámara dos Deputados, onde coñeceu ao seu futuro marido, Jair Bolsonaro.

Membro da Igrexa Bautista Attitude, é defensora de causas sociais relacionadas coas persoas con discapacidade, con visibilidade sobre enfermidades raras, inclusión dixital, concienciación sobre o autismo, inclusión de Libras nas escolas e outros proxectos sociais. A pesar das súas posicións, o Consello Nacional dos Dereitos das Persoas con Discapacidade (Conade) extinguiuse en 2019, durante o goberno de Bolsonaro, mediante un decreto presidencial.

Michelle converteuse na primeira primeira dama brasileira en falar no salón do Palacio do Planalto durante unha toma de posesión presidencial. Ela, que forma parte do Ministerio para Xordomudos na Igrexa Bautista Attitude, onde actuou como intérprete de Libras nos servizos, falou en lingua de signos brasileira (Libras).

No tradicional discurso do presidente da República na noite de Nadal, na noite do 24 de decembro de 2019, por primeira vez na historia, unha Primeira Dama pronuncia un discurso xunto ao presidente nunha cadea nacional de radio e televisión. Michelle, que vestiu unha camisa vermella co nome de "Xesús", desexou "un Nadal bendito para todos os brasileiros" e destacou que "entre todos, con amor e dedicación, podemos construír un Brasil máis xusto, inclusivo e solidario para todos. "

## Notas
Wesley Hoedt

**Wesley Hoedt**, nado en Alkmaar o 6 de marzo de 1994, é un futbolista neerlandés. Xoga de defensa central e o seu equipo actual é o Southampton FC.

## Traxectoria 
O 22 de xaneiro de 2019 anunciouse a súa cesión ata o remate da tempada, con opción de compra, polo Celta de Vigo.

## Notas 
## Véxase tamén 
### Ligazóns externas 
* Datos do xogador en soccerbase.com
Thomas de Castro

**Thomas de Castro**, nado c. 1621/1626 en Divar (Goa, India portuguesa) e finado o 16 de xullo de 1684/1689, foi un eclesiástico católico indio. 
## Traxectoria 
Naceu arredor de 1621/1626 na illa de Divar, na Goa baixo soberanía portuguesa. De casta brahmana, Durante a súa estancia en Roma foi profesor de Filosofía e Teoloxía e mestre de novizos.

Para evitar aos portugueses, que non aceptaban o nomeamento dun nativo, viaxou por terra a través de Siria e Mesopotamia. Tres anos máis tarde, en 1674, chegou á India. Levou a cabo unha labor misioneira intensa, tendo como sé Mangalore. Como vigairo tivo conflitos de xurisdición co arcebispo de Goa Antonio Brandão. As autoridades tentaron prohibir aos cristiáns do Kanara recibir os sacramentos das súas mans ou das dos seus sacerdotes se o vigairo de Castro non recoñecía a xurisdición do arcebispo na rexión. De Castro respondeu excomungando a aqueles que recibisen os sacramentos dos misioneiros suxeitos ao *padroado*.

Finou no Kanara, o 16 de xullo de 1689, aos 63 anos.

## Notas
Orest Lebedenko

**Orest Zinoviiovych Lebedenko** (en ucraíno: Орест Зіновійович Лебеденко), nado o 23 de setembro de 1998 en Lviv, é un futbolista ucraíno, que xoga como lateral esquerdo no Vitória de Guimarães, da Primeira Liga de Portugal.

## Traxectoria 
### Inicios 
Formouse como futbolista nas canteiras do Pokrova Lviv e do Karpaty Lviv e o 29 de xullo de 2017, con 18 anos, debutou co primeiro equipo deste último na Premier Liha ucraína, nun partido contra o Dynamo de Kíiv. Militou no club da cidade de Lviv durante o seguinte ano e medio, ata que en xaneiro de 2019 foi traspasado ao Lugo, da Segunda división española.

### Lugo 
Chegou a Lugo para cubrir o oco deixado polo seu compatriota Vasyl Kravets, pero durante os seus primeiros meses na cidade galega, con Alberto Monteagudo como adestrador, non dispuxo de ningún minuto de competición. Non foi ata a derradeira xornada de liga, con Eloy Jiménez no banco e coa permanencia xa asegurada, que debutou fronte ao Nàstic no Nou Estadi.

#### Cesión ao Olimpik Donetsk 
Na primeira metade da tempada 2019/20 disputou seis partidos e en xaneiro saíu cedido ao Olimpik Donetsk do seu país, na busca de máis minutos. Militou durante unha tempada e media no equipo de Donetsk, onde rendeu a un bo nivel,

#### Regreso a Lugo 
De volta en Lugo fíxose coa titularidade no equipo de Rubén Albés e disputou 37 partidos na campaña 2021/22, contribuíndo a lograr a permanencia un ano máis. Unha lesión nun ombreiro na primeira xornada da tempada 2022/23 provocou que perdese o seu posto no equipo titular en favor de Zé Ricardo. O 21 de xaneiro de 2023, exactamente catro anos despois da súa chegada ao club lucense, fíxose oficial a súa fichaxe polo Deportivo da Coruña. 

### Deportivo da Coruña 
Fíxose coa titularidade no lateral esquerdo do Deportivo dende o momento da súa chegada, desprazando ao banco ao coruñés Raúl Carnero. Foi titular en 15 dos últimos 18 partidos da liga regular e marcou o gol da vitoria ante o Talavera (0-1). Rubén de la Barrera deulle a titularidade tamén na promoción de ascenso, pero o equipo caeu eliminado diante do Castellón. Ao remate da tempada foi traspasado ao Vizela, da Primeira Liga de Portugal.

### Vizela 
Non contou apenas con minutos durante a primeira metade da tempada 2023/24, co adestrador Pablo Villar no banco, pero acabou asentándose na titularidade despois da destitución do asturiano e o seu reencontro con Rubén de la Barrera. Pechou a campaña cun total de 27 partidos, dou goles e unha asistencia, pero non puido evitar o descenso do equipo. Na seguinte tempada consolidouse como un dos mellores xogadores da Segunda Liga e foi elixido en varias ocasións mellor defensa do mes. Sumou 31 encontros, tres goles e sete asistencias, colocándose como o segundo máximo asistente da liga.

### Vitória 
A súa gran segunda tempada en Vizela abriulle de novo as portas da Primeira Liga e en xullo de 2025 anunciouse a súa fichaxe polo Vitória de Guimarães.

### Selección ucraína 
Foi 6 veces internacional coa selección sub-21 de Ucraína entre 2018 e 2020.

## Notas 
## Véxase tamén 
### Ligazóns externas 
* Datos do xogador na Premier Liha .
Montrezl Harrell

**Montrezl Dashay Harrell**, nado o 26 de xaneiro de 1994 en Tarboro, Carolina do Norte, é un xogador estadounidense de baloncesto profesional.

## Traxectoria profesional 
O 25 de xuño de 2015, Harrell foi seleccionado na 32ª posición do Draft da NBA de 2015 polos Houston Rockets. O 19 de setembro de 2015 asinou un contrato de tres anos cos Rockets. Debutou na NBA o 28 de outubro de 2015, facendo oito puntos e tres rebotes na derrota dos Rockets por 105-85 contra os Denver Nuggets. Durante a súa tempada coma rookie, foi asignado en varias ocasións ós Rio Grande Valley Vipers, afiliado dos Rockets na NBA D-League.

O 28 de xuño de 2017, Harrell foi traspasado ós Los Angeles Clippers xunto a Patrick Beverley, Sam Dekker, Darrun Hilliard, DeAndre Liggins, Lou Williams, Kyle Wiltjer e unha elección da primeira rolda do Draft de 2018, a cambio de Chris Paul.

O 22 de novembro de 2020, Harrell asinou cos Los Angeles Lakers. O 22 de decembro de 2020, Harrell debutou cos Lakers facendo 17 puntos, 10 rebotes e 3 asistencias na derrota por 116–109 contra os Los Angeles Clippers.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Faro do cabo Beddouza

O **faro do cabo Beddouza** é un faro situado no cabo Beddouza (antigo Cabo Cantin), a uns 35 quilómetros ao norte do porto de Safim, na rexión de Marrakech-Safim, Marrocos. É xestionado polo porto e autoridade marítima do ''Ministère de l'équipement, du transport, de la logistique et de l'eau''.

O faro construíduse en 1916 cunha torre de pedra cadrada con lanterna e galería. Está situado dentro dunha Kasbah, nun recinto cadrado con michos e torres cadradas nas esquinas.

## Notas